Julkis- ja yksityisalojen työttömyyskassa

Julkis- ja yksityisalojen työttömyyskassa (JYTK, 1.1.2015 saakka Julkis- ja yksityisalojen toimihenkilöiden työttömyyskassa) on noin 55 000 jäsentään edustava palkansaajien työttömyyskassa. 

Finanssivalvonnan vahvistama työttömyyskassan jäsenmaksu oli 7,90 euroa kuukaudessa vuodelle 2016.  Pääosa työttömyyskassan jäsenistä on liittynyt mukaan ammattiliittonsa kautta. Työttömyyskassan jäseneksi voi liittyä yksilöjäsenenä myös kuulumatta JYTK:n jäsenjärjestöön.

JYTK:n jäsenjärjestöt vuonna 2016 
Jäsenjärjestöjen jäsenet maksavat JYTK-vuosimaksun yleensä osana ammattiliittonsa jäsenmaksua. Julkis- ja yksityisalojen työttömyyskassan jäsenjärjestöjä - jotka pääsääntöisesti ovat toimihenkilökeskusjärjestö STTK:n jäsenjärjestöjä - olivat 2016: 
 Agrologien liitto
 Julkis- ja yksityisalojen toimihenkilöliitto (JYTY)
 Maataloustoimihenkilöjärjestöjen liitto (MTJL)
 Meijerialan Ammattilaiset (MVL)
METO - Metsäalan Asiantuntijat 
 Suomen Konepäällystöliitto (SKL)
 Suomen Laivanpäällystöliitto (SLPL)

Lähteet

Työttömyyskassat